Daniel Radcliffe

Daniel Jacob Radcliffe (født 1989) er en britisk skuespiller som er mest kjent for sin rolle som Harry Potter i åtte filmer basert på bokserien av J. K. Rowling.
Karriere

 Film og TV 
Som femåring fortalte Daniel Radcliffe sine foreldre, Alan Radcliffe og Marcia Gresham, at han ville være skuespiller. Foreldrene avfeide ham. Senere endret de mening, for i desember 1999 gjorde han sin første opptreden på TV da han spilte rollen som David Copperfield i BBCs fjernsynsversjon av Charles Dickens' roman David Copperfield. Hans første filmrolle var som «Mark Pendel» i Skredderen i Panama, som hadde premiere i 2001. Den filmen var basert på en bok av John le Carré, og hovedrollene ble spilt av Pierce Brosnan og Geoffrey Rush. Samme år fikk han tittelrollen i filmserien basert på forfatteren J.K. Rowlings bøker om Harry Potter.

I 2002 hadde han en også rolle i skuespillet The Play What I Wrote på et teater på Londons West End, med Kenneth Branagh som regissør. I 2004 og 2005 medvirket han i nye filmer i Harry Potter-serien, nærmere bestemt  i Harry Potter og fangen fra Azkaban og i Harry Potter og Ildbegeret; sistnevnte hadde premiere i november 2005. I november 2007 kom Harry Potter og føniksordenen ut på DVD, den hadde premiere 13. juli 2007. Den sjette Harry Potter-filmen, Harry Potter og Halvblodsprinsen, hadde premiere 17. juli 2009, mens den sjuende, Harry Potter og Dødstalismanene - Del 1, hadde premiere 19. november 2010. Den åttende og siste filmen hadde kinopremiere den 15. juli 2011.

Parallelt med Harry Potter-filmene medvirket Radcliffe i en rekke andre filmer. Han hadde hovedrollen i den uavhengige australske filmen December Boys, regissert av Rod Hardy. Filmen ble spilt inn i Australia i 2006. Radcliffe spilte også hovedrollen i thrilleren The Woman in Black, som er basert på romanen av Susan Hill.

 Teater 
Radcliffe etablerte også en karriere på scenen. Hans første teaterrolle var i stykket The Play What I Wrote i 2002, men hans første store rolle på scenen var i stykket Equus, et skuespill skrevet av den britiske forfatteren Peter Shaffer som hadde premiere i 1973. Skuespillet handler om en psykiater som behandler en ung gutt som har blindet seks hester; psykiateren forsøker å forstå hva som førte til denne handlingen. Oppsetningen med Radcliffe i rollen som den unge pasienten hadde premiere i 2007. Radcliffe fikk meget gode kritikker for sin innsats.

I 2010 debuterte han på Broadway i New York med det humoristiske musikalstykket How to Succeed in Business Without Really Trying. Radcliffe har gjort stor suksess som hovedrollen J. Pierpot Finch, som gjerne vil klatre opp rangstigen i livet etter å ha lest boken How to succeed in business without really trying. Han skyr ingen midler i sin vei, men stiller underveis seg selv moralske spørsmål om det er verdt det. Radcliffe tok utallige sang- og dansetimer for å bli klar til rollen, hvor han snakker med amerikansk aksent, til forskjell fra sine andre roller, hvor han som regel har kunnet bruke sin egen engelske.

Den 30. november 2011 ble det kunngjort at Radcliffe skulle spille Allen Ginsberg i en ny film om poetens relasjon til Jack Kerouac og William Burroughs. Filmen het Kill Your Darlings og er basert på en sann historie. På et tidligere stadium i forarbeidet ble det sagt at rollen skulle spilles av Jesse Eisenberg. Jack Huston og Ben Foster spiller Kerouac og Burroughs. Dane DeHaan og Elizabeth Olsen har andre roller i filmen.

I juli 2012 fikk Radcliffe hovedrollen som Ignatius «Ig» Perrish i filmen Horns, som bygget på musikeren Joe Hills roman av samme navn. Filmen ble regissert av Alexandre Aja. Opprinnelig var hovedrollen gitt til Shia LaBeouf, men etter hvert ble han erstattet av Radcliffe.

Privatliv
Radcliffe er utdannet ved privatskolen City of London School, som er en ren gutteskole.

Privat spiller han bassgitar og fikk blant annet undervisning av Gary Oldman, skuespiller fra Fangen fra Azkaban og Føniksordenen. Han lytter mye til blant annet band som The Clash, The Strokes og Red Hot Chili Peppers.

Radcliffe har støttet ulike veldedige formål. Han har en rekke ganger fått sine tilhenger til å støtte ulike hjelpeorganisasjoner.

Filmografi
 Film 
2022 The Lost City
2020 Escape from Pretoria
2020 Guns Akimbo
2019 Playmobil : The Movie (stemmeskuespiller)
2018 Beast of Burden
2017 Jungle
2016 Imperium
2016 Swiss Army Man – Cliff
2016 Now You See Me: The Second Act – Walter
2015 The Modern Ocean
2015 The Gamechangers – Sam Houser
2015 Imperium – Nate Foster
2015 Victor Frankenstein – Igor
2015 Trainwreck – The Dogwalker
2013 The F Word – Wallace
2013 Horns – Ig Perrish
2013 Kill Your Darlings – Allen Ginsberg
2012 The Woman in Black – Arthur Kipps
2011 Harry Potter og Dødstalismanene - Del 2 – Harry Potter
2010 Harry Potter og Dødstalismanene - Del 1 – Harry Potter
2009 Harry Potter og Halvblodsprinsen – Harry Potter
2007 December Boys – Maps
2007 My Boy Jack – Jack
2007 Harry Potter og Føniksordenen – Harry Potter
2005 Harry Potter og Ildbegeret – Harry Potter
2004 Harry Potter og fangen fra Azkaban – Harry Potter
2002 Harry Potter og Mysteriekammeret – Harry Potter
2001 Harry Potter og de vises stein – Harry Potter
2001 Skredderen i Panama – Mark Pendel

 TV 
2020 Unbreakable Kimmy Schmidt – prins Frederick
2019 Miracle Workers (17 episoder) – Craig/Prince Chauncley
2015 The Gamechangers (TV-film) – Sam Houser
2015 BoJack Horseman (1 episode) – Daniel Radcliffe
2012-2013 A Young Doctor's Notebook (8 episoder) – Young Doctor
2012 Robot Chicken – Thomas the Tank Engine/Mullet Kid
2011 Late Show with David Letterman (1 episode) – J. Pierrepont Finch
2010-2014 The Simpsons (2 episoder) – Diggs/Edmund
2007 My Boy Jack (TV-film) – John Kipling
1999 David Copperfield (Tv-film) – David Copperfield som barn

Se også
 J.K. Rowling
Rupert Grint
Emma Watson
Tom Felton
Bonnie Wright

Referanser

Eksterne lenker

 DanRadcliffe.co.uk  -fanside

Kategori:Engelske skuespillere
Kategori:Hollywood Walk of Fame
Kategori:Personer fra London